בינואר 2017 יצרנו מעמד של סוכנויות מורשות שח"ם, באופן הדומה לשאר איגודי השחקנים בעולם. מטרת המהלך הינה ליצור סטנדרטים מקצועיים בסיסיים להתקשרות בין סוכנות לבין שחקן חבר שח"ם, על מנת ששחקנים יוכלו לדעת שהסוכנות בה הם מיוצגים מחויבת לכלליים בסיסיים של התנהלות הוגנת ושקופה עימם. במסגרת המהלך חתם שח"ם עם מרבית סוכנויות השחקנים על אמנה המפרטת את המחויבויות ההדדיות של שח"ם ושל הסוכנויות בהתנהלות של הסוכנויות עם שח"ם ועם השחקנים אותן הם מייצגות.סוכנות מורשית שח"ם הינה סוכנות שחקנים אשר חתומה מול ארגון שח"ם על אמנה המבטיחה ייצוג מקצועי הוגן ושקוף לחברי שח"ם, ושיתוף פעולה עם שח"ם באכיפת הסכמי שח"ם עם גורמים וגופים שונים בתעשיית הקולנוע הטלוויזיה והתיאטרון.